Suomalaislääkärit kehittivät vitutusindeksin ja huomasivat: mitä enemmän ketuttaa, sitä lyhyempi elinajan odote – katso harmittavatko sinua samat asiat kuin muita

Hyvä uutinen on se, että onnellisemmaksi voi oppia eikä se välttämättä vaadi edes monista kiusalliselta tuntuvia onnellisuusharjoitteita, -päiväkirjoja tai -retriittejä.

Puoliso, raha, uutiset ja liikenne aiheuttavat tutkitusti harmitusta monille.­

Mitkä alla olevista asioista aiheuttavat sinulle eniten harmistusta? Vastaa niin näet, harmittavatko sinua samat asiat kuin muita.

Testin jälkeen kerromme, mikä ihme on vitutusindeksi.

Suomen johtavassa lääketieteellisessä julkaisussa Duodecimissä ruma sana sanotaan niin kuin se on. Lääkäri Pekka Mustonen ja psykoterapiakouluttaja Antti S. Mattila ovat tutkineet ihmisten harmistumista ja luoneet indeksin, jota he kutsuvat artikkelissaan vitutusindeksiksi eli V-indeksiksi. Tutkimus julkaistiin joulukuussa Duodecim-lehdessä.